Zhantas/Cleaned-Kyrgyz_Wikipedia huggingface dataset:
Ормокеев Самидин

Ормокеев Самидин 1931-жылы азыркы Сузак районунун Жаңы-Арык айылында туулган.
 
 Орто мектепти аяктап, эмгек жолун ошол эле мектепте башталгыч класстарга мугалим болуп иштеп баштаган.
 1953-жылы Ош Мамлекеттик Педагогикалык институттун чет тилдер факультетине тапшырып, 
 1957-жылы англис тили боюнча мугалим адистигин ийгиликтүү аяктайт.
 1957-1968-жылдары Ак-Тоок, Кара-Алма айылдарындагы мектептерде чет тил мугалими, 
 1968-1972-жылдары Сузак районуна караштуу «Фрунзе» атындагы орто мектепте директор болуп эмгектенип, КПССтин катарына мүчө болуп кабыл алынган.
 Ошол жылдары кароо-сынактан 1-орунду алып, Индия Мамлекетине англис тили боюнча котормочулука кызматка чакырылат, бирок турмуш шартына байланыштуу барбай калган.
 Андан кийинки жылдары A. С. Макаренко, Кызыл-Пахтачы орто мектептеринде чет тил мугалими болуп эмгектенип, ардактуу эс алууга чыккан.
 Эс алууга чыккандан кийин, элдин жакшылык-жамандыгын, той-мааракелерин тейлеген, өмүрүнүн акырына чейин айыл аксакалы болуп, элине кызмат кылган.

Бир канча Ардак грамоталар жана башка сыйлыктар менен сыйланган.
2000-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Өмөркулов Мырзапаяз

Өмөркулов Мырзапаяз 1928-жылы Сузак районунун Багыш айылында туулган.
 
 1936-жылдан Октябрь кыштагындагы Ж. Бөкөнбаев атындагы балдар үйүндө тарбияланып, биринчи жолу 1947-жылы Республикалык көркөм сүрөт көргөзмөсүнө катышат.
 1951-жылы Ташкенттеги көркөм-педагогикалык окуу жайын артыкчылык менен аяктап, 1952-жылы Ленинград шаарындагы И. Е. Репин атындагы көркөм институтунда окуусун улантат.
 1958-жылы СССР сүрөтчүлөр Союзуна мүчө болуп кабыл алынган.
 1978-жылы турмуш шартына байланыштуу Ошко көчүп келет.
 1984-жылы Кыргыз ССРнин маданиятына Эмгек сиңирген ишмер, 1988-жылы Доцент наамы берилет.
 1989-жылы Ош педагогикалык институтунда, ИЗО I бөлүмүн ачып, “Сүрөт, черчения жана эмгек” кафедрасын жетектеп турат.
 1998-жылы ардактуу эс алууга чыккан.
 40дан ашык эмгеги Москванын, Кыргызстандын музейлеринде сакталып турат.
 2006-жылы “Профессор” 2010-жылы “Кыргыз Эл Сүрөтчүсү” наамын алган.
 Көптөгөн медалдардын, ардак грамоталардын ээси.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Жээналиев Курманали

Жээналиев Курманали. 1927-жылы азыркы Сузак районундагы Багыш айылында туулган.
 
 Мектепти бүткөндөн кийин, 1947-жылы Өзбекстандын Анжиян шаарындагы Педагогикалык институтунун математика факультетине окууга тапшырып, аны 1951-жылы ийгиликтүү аяктаган.
 Бүткөндөн кийин, Анжиян облусунун Коргон-Төбө районундагы М. Горький атындагы мектебинде 1956-жылга чейин мугалим болуп эмгектенген.
 1956-жылы Сузак районунун Орто-Азия мектебине которулуп, ал жерде 1963-жылга чейин директордун орун басары болуп иштеген.
 1963-жылы өз айылына келип, У. Абдукаимов атындагы орто мектебинде директор, директордун орун басары, мугалим болуп эмгектенип жүрүп, 1990-жылы эс алууга чыгат.
 Өмүр бою мугалимдик кесипти аркалап, анын натыйжасында, “Эл агартуунун отличниги” наамын, жана көптөгөн Ардак грамоталар менен сыйланган.
 1998-жылы ажылык сапарга чыгып, ажы болуп келет.
 Пенсияга чыккандан кийин Беш-Бала айылында айыл аксакалы болуп жүрүп, 2003-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Рахман Исманалиев

Рахман Исманалиев 1926-жылы Жалал-Абад областына караштуу Сузак районунун Ворошилов айылында туулган.
 
 1940-жылы толук эмес Ворошилов мектебинен 7-классты, андан кийин Жалал-Абад шаарындагы мугалимдер институтун аяктап, эмгек жолун Кара-Булак айылындагы толук эмес мектепте мугалим болуп иштөөдөн баштаган.
 Ош педагогикалык институтунун физика-математика факультетин сырттан окуп бүтүргөн.
 1953-1959-жылдары Октябрь райондук комсомол комитетинин биринчи катчысы болуп иштеген.
 1959-жылдан баштап Октябрь айылындагы Калинин атындагы 7 жылдык мектепте мугалим болуп иштей баштайт.
 Үзүрлүү эмгегинин натыйжасында тоолуу жерде жашаган окуучуларды чогултуп, мектепте класстардын санын көбөйткөн.
 1969-жылы Р. Исманалиевдин демилгеси менен мектептин базасында жатак интернаты уюштурулган.
 Агайдын эмгекчилдигинен №33 A. С. Макаренко орто мектеби райондогу эң алдыңкы тажрыйбалуу мектептердин катарына кошулган.
 1971-жылдан өмүрүнүн акырына чейин Октябрь айылындагы жаштардын кечки мектебинде директор болуп иштеген.
 Зор эмгеги үчүн мамлекет тарабынан жогорку сыйлыктарга жетишкен.
 1976-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Султанбаева Канымбү

Султанбаева Канымбү 1958-жылы 3-январда Сузак районунун Багыш айылында туулган.
 
 1972-жылы Дзержинский атындагы сегиз жылдык мектептен сегизинчи классты, 1982-жылы Тайгараев атындагы орто мектептен он биринчи классты, 1988-жылы Оштогу айыл чарба техникумун аяктаган.
 Эмгек жолун 1974-1976-жылдары Сузак районунун “Дружба” совхозунда саанчы болуп иштеп баштаган.
 1976-1991-жылдары ушул эле совхоздо тамекичи, тамеки фермасынын бригадири, үрөөнчүлүк бригадасында эмгектенген.
 1985-жылы Кыргыз ССР Жогорку Советине, ошол эле убакта областтык, райондук советке депутат болуп шайланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Рашид Тагаев

Тагаев Рашид Бакирович 1958-жылдын 21-августунда Жалал-Абад областынын Октябрь айылында туулган. Кыргыз Мамлекеттик университинин педагогикалык факультетин, кийинчерээк юридикалык факультетин бүтүргөн.

 Эмгек жолу 
 1981-1982 – Жалал-Абаддагы М.Фрунзе атындагы №3 орто мектептин мугалими;
 1982-1984 – Жалал-Абад консерва заводунун пландаштыруу бөлүмүнүн ага экономисти, ошол эле бөлүмдүн жетекчиси;
 1984-1985 – Кыргыз ССРнин Тамак-аш өнөр жайы министрлигинин ага инженери;
 1985-1990 – Кыргыз Республикасынын Ички иштер министрлигинин социалдык менчикти уурдоого жана алып сатарлыкка каршы бөлүмүнүн кызматкери; Кара-Суу РИИБинин башчысы, Жалал-Абад ОИИБинин оперативдик жумуш боюнча башчысынын орун басары;
 1990-1995 - Жалал-Абад областтык ички иштер башкармалыгынын бөлүм башчысы;
 1997-1999 – Талас ОИИБинин башчысы;
 1999-2003 – Ош ОИИБинин башчысы;
 2003-2005 – Жалал-Абад ОИИБинин башчысы;
 2005-2006 – КРнын Коррупцияга каршы күрөш боюнча Улуттук Кеңешинин мүчөсү; 
 2005-2007 – Жогорку Кеңештин III чакырылышынын депутаты, 2006 - ЖКнын коррупцияга каршы күрөш жана мыйзам тартиби комитетинин башчысы;
 2007-2010 – Жогорку Кеңештин IV чакырылышынын депутаты, 2009 – Коргоо, коопсуздук, мыйзам тартиби жана коррупцияга каршы күрөш боюнча комитетинин башчысы;
 2016-2020 – 2016-жылдан бери "Газпром Кыргызстан" ЖЧКсынын Ош жана Баткен облустарындагы филиалынын директору.

 Кошумча маалымат 
Рашид Тагаев милициянын генерал-майору. Кыргыз Республикасынын Ардак грамотасы менен сыйланган.

Үй-бүлөлүү, үч кыз жана бир уулдун атасы.

2020-жылдын ноябрында Кыргыз Республикасынын Президенти кызматына өз талапкерлигин көрсөткөнү тууралуу БШКга арыз берген.

 Кошумча маалыматтар 

 Интернеттеги шилтемелер 

 на сайте Sputnik

Категория:Общественные деятели
Кубатаев Камалдин

Кубатаев Камалдин 1952-жылы Сузак районунун Багыш айылында туулган.
 
 Орто мектепти аяктагандан кийин, Советтик Армиянын катарында кызмат өтөп келип, Жалал-Абад шаардык кесиптик-техникалык окуу жайынан механизатор кесибине ээ болгон.
 1972-жылдан Сузак районунун “Дружба” совхозунда тракторчу болуп иштеп баштаган.
 Бир канча жолу Социалисттик мелдештин жеңичүүсү болуп, КПССтин катарына мүчө болуп кабыл алынган.
 Мамлекетке кылган үзүрлүү эмгеги бааланып, 1980-жылы 28 жаш курагында Кыргыз ССР Жогорку Кеңешине депутат болуп шайланган.
 Кыргызстан 1991-жылы Эгемендүүлүгүн алып, ошого байланыштуу совхоздор таркап кетсе да, механизаторлук кесибин токтотбостон, жаштарга үлгү болуп үзүрлүү эмгектенип келет.
 Бир канча Республикалык, областтык, райондук Ардак грамоталар жана баалуу сыйлыктар менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Маматов Самаган

Маматов Самаган 1950-жылы 10-февралда Сузак районунун Көк-Арт айылында туулган.
 
 1972-жылы Кыргыз айыл чарба институтун бүтүргөн.
 1972-1986-жылдары Жалал-Абад шаарында, райондор аралык айыл чарба химия ишканасында агроном, ишкананын директору, 1986-1992-жылдары Ош областтык агроөнөржайынын, Жалал-Абаддагы райондор аралык бөлүмүнүн, Жалал-Абад областтык “Агро жабдуу техсервис” бирикмесинин жетекчиси, 1992-жылдан “Жалал-Абад айыл чарба химия” акционердик коомунун төрагасы, 2003-2005-жылдары Жогорку Кеңешинин агрардык саясат комитетинин Төрагасы, 2005-2010-жылдары Кыргыз Республикасынын мамлекеттик Токой кызматынын төрагасынын орун басары болуп иштеген.
 Айылдык, шаардык кеңештерге бир канча жолу, 1995-жылы областтык кеңешке, 2000-жылы Кыргыз Республикасынын Жогорку Кеңешинин Эл өкүлдөр палатасына депутат болуп шайланган.
 2005-жылдын 1-декабрында Кыргыз Республикасынын Президентинин Указы менен «2-класстагы мамлекеттик кеңешчи» деген класстык чин берилген.
 «Кыргыз Республикасынын айыл чарбасына эмгек сиңирген кызматкер» наамынын ээси.
 Президенттин «Ардак грамотасы» менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Усенов Жуманазар

Усенов Жуманазар 1936-жылы Сузак районундагы Кыргызстан айылында туулган.
 
 Орто мектепти бүткөндөн кийин, 1955-жылы Фрунзе шаарындагы Кыргыз Мамлекеттик Медицина институтуна тапшырып, аны 1961-жылы ийгиликтүү аяктайт.
 Институттун жолдомосу менен, Кара-Алма участкалык оорукананын башкы дарыгери болуп эмгек жолун баштайт.
 1963-жылы Октябрь кыштагындагы райондук ооруканасына которулуп, врач-терапевт, инфекционист, бөлүм башчысы болуп эмгектенип келген.
 1992-1995-жылдары, Карылар үйүнүн директору болуп иштейт.
 1990-жылы айтылуу “легендарлуу” парлементке депутат болуп шайланып, Жогорку Кеңештин саламаттыкты сактоо боюнча туруктуу комиссиясынын мүчөсү катары, медицина мекемелеринин материалдык-техникалык базасын чыңдоодо көп күч-аракеттерди жумшаган.
 Октябрь аймактык ооруканасына-Санитардык автомашина, рентген аппарат жана рентген кабинетин курууга, лабораториялык прибор-аппараттарды алууга чоң салымын кошкон.
 Саламаттыкты сактоо тармагындагы көп жылдык үзүрлүү эмгеги жогору бааланып, Министрликтин ардак грамотасы, СССРдин ВДНХсынын төш белгиси, “Эмгек ардагери” жана Жогорку Кеңештин 70 жылдык юбилейлик медалы менен сыйланган.
 Ошону менен бирге 2011-жылы Президенттин указы менен “Кыргыз Республикасынын эмгек сиңирген врачы” ардактуу наамын алган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Тургунбаев Ойрот

Тургунбаев Ойрот 1934-жылы Сузак районунун Сафаровка айылында туулган.
 
 1959-жылы Кыргыз Мамлекеттик медицина институтун, 1964-жылы аспиратураны бүтүргөн.
 Эмгек жолун 1959-жылы аймактык медицина институтунда, илимий кызматкер болуп иштеп баштаган.
 Андан кийин, ушул эле институтта окумуштуу-секретарь болгон.
 1965-1979-жылдары профсоюздардын курортторунун республикалык башкармасынын төрагасынын орун басары, төрагасы, Кыргызстан КП БКнын сектор башчысы, аймактык сактоо министринин биринчи орун басары, 1979-1988-жылдары Кыргыз ССР Саламаттыкты сактоо министри болгон.
 Андан кийин Афганистан Республикасынын өкмөтүндө кеңешчи-консультант болуп иштеген.
 Медицина илимдеринин кандидаты.
 1979-1990-жылдары Кыргыз ССР Жогорку Советине депутат болуп шайланган.
 Кыргыз ССРинин эмгек сиңирген врачы.
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Усенов Сами

Усенов Сами 1932-жылы Сузак районунун Көк-Арт айылында туулган.
 
 Көк-Арт айылындагы Кызыл-Октябрь төрт жылдык мектепти бүтүрөт.
 Үй-бүлөлүк шартына байланыштуу окуусун улантпай, Көк-Арт айылындагы Кызыл Октябрь колхозунда жаштайынан эмгектенет.
 1951-жылы колхоздор ирилешип Кызыл Октябрь колхозу Октябрь айылындагы “Красный Октябрь” колхозуна кошулганда, ошол колхоздо чабан болуп иштейт.
 1963-жылы Кыргыз ССР Жогорку Кеңешине депутат болуп шайланат.
 Үзүрлүү эмгеги өкмөт тарабынан жогору бааланып, “Урал” мотоцикли, “Жигули” автомашинасы менен сыйланган.
 Көптөгөн орден, медалдардын ээси.
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Анарбаев Кадырбек

Анарбаев Кадырбек 1928-жылы Сузак районунун Карагана айылында туулган.
 
 Эмгек жолун, 1947-жылы тракторист болуп иштөө менен баштаган.
 Өзүнүн бүткүл өмүрүн техникага арнаган.
 Эмгекте эпкиндүүлүктү көрсөтүп, башкаларга үлгү болгон.
 Күжүрмөн эмгеги үчүн Кыргыз ССР Жогорку Советинин Ардак Грамотасы, 1966-жылы СССР Жогорку Советинин Президиумунун Указы менен Ленин ордени менен сыйланган.
 1963-жылы Шамалды-Сай шайлоо округунан, Кыргыз ССР Жогорку Советине депутат болуп шайланган.
 1988-жылы ардактуу эс алууга чыккан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Арзыкулова Турат

Арзыкулова Турат 1924-жылы 25-майда Сузак районунун Кызыл-Туу айылында туулган.
 
 Эмгек жолун «Ленин жол» колхозунун эсепчисинен баштаган.
 1943-жылы ушул эле колхоздун аялдар комитетин башкаруу менен бирге, пахтачылык бригадасынын бригадири болуп дайындалган.
 1963-жылдан Сузак районунун “Дружба” совхозунда, тамеки өстүрүүчү бригаданын бригадири болуп иштеген.
 1957-жылы “Ардак белгиси”, 1975-жылы “Эмгек Кызыл Туу” ордендери, “Октябрь Революциясы” жана башка көптөгөн медалдар менен сыйланган.
 Кыргыз ССР Жогорку Кеңешинин депутаты (1975-1980).

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Караева Амиракан

Караева Амиракан 1921-жылы Сузак районунун Багыш айылында туулган.
 
Эмгек жолун “Ачы” айылында чарбада эмгектенип баштаган.
Улуу Ата Мекендик согуш учурунда жана андан кийинки оор жылдары кылган эмгеги бааланып, 1955-жылы БСыргыз ССР Жогорку Кеңешине депутат болуп шайланган.
Андан кийинки жылдары 38 жыл саанчы болуп иштеп, көптөгөн жаштарга үлгү болгон.

Бир нече медалдардын ээси.
Эмгектин ардагери.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Атабеков Сайпидин

Атабеков Сайпидин 1911-жылы Көк-Жаңгак шаарында туулган.
 
 Эрте жетим калганына байланыштуу, 15 жашынан эмгек жолун ар жерде жалданып иштөөдөн баштаган.
 1929-жылдан баштап, 1932-жылга чейин Көк-Жаңгак шахтасында казуучу болуп эмгектенет.
 1932-жылдын май айында Коммунисттик партияга кабыл алынып, ушул эле жылдын сентябрь айында Орто-Азия Коммунисттик Университетине окууга жиберилет.
 Окууну бүткөндөн кийин, 1935-жылга чейин Термез шаарында Советтик Армиянын катарында кызмат кылат.
 1935-1941-жылдары Октябрь райкомунда инструктор, кадрлар бөлүмүндө катчы, Дмитриевка селыюсунун төрагасы болуп иштейт.
 1941-1945-жылдары Улуу Ата Мекендик согушка катышат.
 1945-1950-жылдары партиянын Республикалык мектебинин угуучусу, Ленин райондук Кеңешинин аткаруу комитетинин төрагасы, 1951-1954-жылдыры Октябрь райпосунун башчысы, 1954-1961-жылдары Токтогул райондук Кеңешинин аткаруу комитетинин төрагасы, Токтогул райкомунун биринчи катчысы, Жаңы-Жол районундагы “Аркыт” токой чарбасынын директору, Сузак районундагы 20-партсьезд колхозунун башкармасы, 1962-жылдан өмүрүнүн акырына чейин Сузак районунун Бек-Абад айылындагы “Эркин” колхозунун башкармасы болуп эмгектенген.
 1977-жылы жай мезгилинде узакка созулган оорудан кийин дүйнөдөн кайткан.
 1978-жылы 6-февралда Кыргыз ССР Жогорку Кеңешинин Президиумунун Указы менен Бек-Абад айылдык Кеңешине Сайпидин Атабековдун ысымы берилет.
 “Ленин”, “Октябрь революциясы”, үч “Эмгек Кызыл-Туу”, “3-даражадагы даңк”, “Ардак белгиси” ордендери жана 8 медалдын ээси.
 Кыргыз ССР Жогорку Кеңешинин депутаты болгон.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Жумаев Мамасали

Жумаев Мамасали 1926-жылы Сузак районунун Үч-Малай айылында туулган.
 
 15-16 жашында колхоздо учетчик, бригадир болуп иштейт.
 1944-жылы Улуу Ата Мекендик согушка чакырылып, Воронеж областынын Островский шаарында атчандар кавалериясында кызмат кылат.
 1945-жылкы Улуу жеңиштен кийин, Япон согушуна жөнөтүлөт.
 Ыраакы Чыгышта 5 жыл кызмат кылып 1950-жылы айылына келген.

Согуштан кийинки жылдары айылдагы колхоздо, андан кийин совхоздо жетекчилик кызматтарда эмгектенип, 4 уул 5 кызды өстүрүп чоңойтуп, азыркы учурда 33 неберенин, 30 чеберенин сүйүктүү чоң атасы.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Зыков Михаил Александрович

Зыков Михаил Александрович 1925-жылы Россия Федерациясынын Челябинск облусунда туулган.
 
 Наристе кезинде ата-энеси Кыргызстанга көчүп келишип, Көк-жаңгак шаарында туруп калышат.
 Ошол жерден 7-Классты бүтүрөт.
 1940-жылы Кара-Алма айылына көчүп барышат.
 Улуу Ата Мекендик согушка 1942-жылы чакырылып, Челябинск облусунун, Чебаркуль станциясына келишет.
 Жалал-Абадтан келген 3000 жоокерди бөлүштүргөндө, Сталинград фронтуна туш келет.
 Сталинград шаарын коргоодо, жараат алып, госпиталдан кийин айылына жөнөтүлөт.
 Бир жылдай үйүндө дарыланып, жакшы болгондон кийин, кайрадан фронтко кетет.
 1945-жылы апрель айында кайрадан госпиталга түшөт да, Улуу Жеңишти ошол жерден тосот.
 Армиядан 1946-жылы кайтып келип, окуусун андан ары улантат.
 Согушта “За оборону Сталинграда”, “За отвагу”, “За боевые засуги” ж. б көптөгөн медалдар менен сыйланган.
 1953-жалал-Абадтагы педагогикалык окуу жайын бүтүрүп, пенсияга чыкканга чейин, Октябрь кыштагында кыргыз мектептерине, орус тили жана адабияты мугалими болуп эмгектенип келген.
 Сузак районунун ардактуу атуулу деген ардактуу наам ыйгарылган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Маматканов Апсали

Маматканов Апсали 1925-жылы 15-февралда Сузак районунун Кедей-Арык айылында туулган.
 
 1941-жылы Багыш жети жылдык мектебин, 1942-жылы мугалимдер курсун аяктап, өз айылында мугалим болуп иштей баштаган.
 1943-1945-жылдары Улуу Ата Мекендик согушка катышып орден, медалдар менен сыйланган.
 Согуштан кийин эс алуу жашына чейин өз айылында мугалим болуп эмгектенген.
 Мектепте ыр, бий, эмгек кружокторун жетектеп, 1959-жылы Республикалык фестивалда “Ак-кептер” ыр-бийи ансамбли менен катышып, фестивалдын лауреаты болушкан.
 “Эл агартууңун отличниги” 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Сейитбеков Токон

Сейитбеков Токон 1924-жылы Сузак районунун Сары-Булак айылында туулган.
 
 Согуш алдындагы оор жылдары чарбада эмгектенип жүрүп, 1943-жылы 19 жаш курагында Улуу Ата Мекендик согушка кеткен.
 1945-жылы бир бутунан ажырап экинчи топтогу майып болуп келген.
 Согушта көрсөткөн эрдиги үчүн “Кызыл Жылдыз” ордени, “Даңк” медалы жана башка көптөгөн юбилейлик медалдар сыйланган.
 Согуштан келгенден кийин үй-бүлөө күтүп, 2 уул 3 кызды тарбиялап өстүрүп, өмүрүнүн акырына чейин чарба иштеринде эмгектенген.
 Эки жолу “Запорожец” автомашинасы менен сыйланган.
 1997-жылы дүйнөдөн кайткан.
 

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Тажикулов Аширбай

Тажикулов Аширбай 1924-жылы Сузак районунун Кыдырша айылында туулган.
 
 Ата-энесинен эрте ажырап, жетим калып, Беш-Бала айылындагы эжеснин колунда чоңоет.
 1942-жылдын март айында 17 жашында Улуу Ата Мекендик согушка кеткен.
 Европаны толук басып өтүп, 1945-жылы Улуу Жеңиш күнүн Берлинде тосот.
 Андан кийин Владивостоко жөнөтүлүп Япон согушуна катышат.
 Согушта көрсөткөн эрдиги үчүн, бир нече орден медалдар менен сыйланган.
 1946-жылы айылына келип, алгачкы жылдары “Жаңы-Кайрат” колхозунда дыйкан болуп эмгектенет.
 1963-жылы “Дружба” совхозу уюшулганда чабан болуп иштей баштайт.
 Үзүрлүү эмгегинин натыйжасында 1970-жылы район боюнча алдыңкы чабан болуп, жогорку сыйлыкка ээ болот.
 Дайыма совхоздун алдыңкы чабаны болуп эмгектенип жүрүп, 1980-жылдан согушта алган жаратынын запкысынан ооруп, 1982-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Аккөзов Акматали

Аккөзов Акматали 1924-жылы Сузак районунун Багыш айылында туулган.
 
 Эмгек жолун 1939-жылы Кызыл-Туу колхозунда учетчик болуп иштеп баштаган, андан кийин ферма башчысы болгон.
 1942-жылы согушка кетип 1947-жылы согуштан келген.
 1947-1953-жылдары Кызыл-Туу колхозунда бригадир жана райондук жашылча даярдоочу пункттун башчысы, 1952-1954-жылдары Октябрь райкомунун уюштуруу бөлүмүнүн башчысы, 1954-1962-жылдары Жаңы-Кайрат, Ленин-Жол колхоздорунун башкармасы, 1963-1964-жылдары Дружба совхозунда жумушчулар комитетинин төрагасы, 1964-1968-жылдары Карл Маркс атындагы колхоздо башкарма болуп иштеген.

Ал киши иштеген чарбалардын, мыкты көрсөткүчтөрү үчүн, бир нече жолу Республикалык Ардак тактага сүрөтү илинген.
“Кызыл Жылдыз”жана “Ардак белгиси” ордендеринин, Айыл чарба Министрлигинин Ардак грамоталарынын ээси.
Согуш маалында: “Медаль за Отвагу” “Медаль за взятие Берлина” Вены, Будапешта деген медалдары менен сыйланган.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Чодонов Абаскан

Чодонов Абаскан 1924-жылы азыркы Сузак районунун Көк-Арт айылында туулган.
 
 Жаштайынан эле атасына кошулуп алып, колхоздун мал чарбасында эмгектенип келген.
 Улуу Ата мекендик согуш башталганда, 1942-жылы урушка жөнөйт.
 Согушта Сталинград фронтуна туш келип, бир ай айдоочулук окуусуна окуйт.
 Ошондон баштап, согуш бүткөнгө чейин шофер болуп кызмат өтөйт.
 "За оборону Сталинграда" төш белгиси ж. б көптөгөн юбилейлик медалдары менен сыйланган.
 Согуштан кийин туулуп өскөн айылына келип, жылкычы болуп иштеген.
 Совхоз убагында койчу болуп иштеп, эс алууга чыккан.
 2014-жылы 90 жаш курагында дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар
Адиев Мамытай

Адиев Мамытай 1924-жылы Сузак районунун Кедей-Арык айылында туулган.
 
 1935-жылы Кедей-Арык башталгыч мектебин, 7-классты Абдукаимов мектебинен бүтүрөт.
 1942-жылы Ата-Мекенди коргоо үчүн сентябрь айында согушка кеткен.
 Ленинград фронтунда, артилериялык полкто кызмат кылып, 1944-1945-жылдары Дон, Любан, Новгород шаарларын, Эстония, Польшаны бошотууга, Рейстахтын үстүнө туу сайуу үчүн болгон согушка катышкан.
 “Ленинградты коргоо үчүн” медалы менен сыйланган.
 1947-1953-жылдары “Жаңы-Кайрат” колхозунун башкармасынын орун басары, Октябрь районунда инструктор, колхоздун башкармасы, андан кийинки жылдары “Ленин” колхозунун партиялык уюмунун секретары, бригадир болуп эмгектенген.
 1978-жылы 3-даражадагы “Эмгек даңкы” ордени менен сыйланат.
 “Кызыл-Жылдыз” ордени жана көптөгөн медалдардын ээси.
 1989-жылы дүйнөдөн кайткан.

 Колдонулган адабияттар 
Ааламга кеткен жол айылдан башталат: Багыш айыл аймагы. – Бишкек, 2015. ISBN 978-9967-04-673-3

Категория:Багыш айылы
Категория:Инсандар